بۆردوومانەکانی ئێران بۆ سەر ڕۆژھەڵاتی کوردستان و ھەرێمی کوردستان ٢٠١١

بۆردوومانە سەر سنوورییەکانی ئێران و عێراق ٢٠١١ زنجیرەیەک ئۆپەراسیۆنی سوپای پاسدارانی شۆڕشی ئیسلامی ئێران بوو لە دژی پارتی ژیانی ئازادی کوردستان (پژاک). ئۆپەراسیۆنەکان لە تەممووزی ٢٠١١ دەستیان پێکرد، و بریتی بوون لە ھێرشکردنە سەر بنکەکانی پژاک لە خاکی ئێران، دەستدرێژیکردنە سەر ھەرێمی کوردستان، بۆردومانکردنی بنکە و گوندەکانی پژاک لە ناوچەکانی ژێر دەسەڵاتی کوردەکان، و بەئامانجگرتنی ڕاستەوخۆی سەرکردایەتی گەریلای کورد لە چیای قەندیل. ئەو تێکھەڵچوونە بووە ھۆی کوژران و برینداربوونی دەیان کەس لە ھەردوولا و ئاوارەبوونی سەدان گوندنشینی کورد. ژمارەی وردی قوربانییەکانی ھەردوولا تا ئێستا جێی مشتومڕن.

لە ٢٩ی ئەیلوول پژاک مەرجەکانی ئێرانی قبووڵ کرد و بەتەواوی لە خاکی ئێران کشایەوە، ئەوەش کە سەرکردەکانی ئێران بە خۆبەدەستەوەدان وەسفیان کرد. بەگوێرەی ئاماری سوپای پاسدارانی ئێران، لە میانی ئۆپەراسیۆنەکاندا زیاتر لە ١٨٠ چەکدار کوژراون و زیاتر لە ٣٠٠ چەکداریش برینداربوون. ئەم ئۆپەراسیۆنە ١٥٠ ملیۆن دۆلاری تێچووە بۆ ئێران. ھەردوولا ئاگربەستیان لە مانگی کانوونی یەکەمی ساڵی ٢٠١١ لە شاری بانە پێشێل کرد.

 سەرچاوەکان 

پۆل:٢٠١١ لە ئێران
پۆل:٢٠١١ لە باشووری کوردستان
پۆل:شەرەکانی ٢٠١١
پۆل:ململانێکانی ٢٠١١
پۆل:سنووری ئێران–عێراق